Στις **Βόρειες Μαριάνες Νήσους** διεξάγονται εκλογές για Κυβερνήτη (ανά 4 χρόνια, εκλέγεται από το λαό) , για Βουλή και Γερουσία και για έναν αντιπρόσωπο στην Αμερικανική Βουλή των Αντιπροσώπων. Το διθάλαμο Κοινοβούλιο (**Northern Marianas Commonwealth Legislature**) αποτελείται από τη Βουλή των Αντιπροσώπων (**House of Representatives**) με 20 μέλη (18 πριν το 2007), που εκλέγονται για θητεία 2 ετών σε μονοεδρικές εκλογικές περιφέρειες. Η Γερουσία (**Senate**) έχει 9 μέλη, τα οποία εκλέγονται για θητεία 2 ετών σε μονοεδρικές περιφέρειες. Λειτουργεί το πολυκομματικό σύστημα, με 2 ή 3 ισχυρά πολιτικά κόμματα. Διεξάγονται επίσης πολλά δημοψηφίσματα, παράλληλα με τις γενικές εκλογές.

Εκλογές για κυβερνήτη
---------------------

### Πρόσφατες (2022)

Οι εκλογές έγιναν σε δύο γύρους, στις 8 Νοεμβρίου και στις 25 Νοεμβρίου. Ο ανεξάρτητος Άρνολντ Παλάσιος εξελέγη κυβερνήτης στον τελικό γύρο, με ποσοστό 54,14%, επικρατώντας του Ρεπουμπλικανού Ραλφ Τόρες, ο οποίος απέτυχε να επανεκλεγεί με ποσοστό 45,86% στον 2ο γύρο.
Ο νέος κυβερνήτης ορκίστηκε και ανέλαβε καθήκοντα τον Ιανουάριο του 2023.

### 2005

Στις εκλογές για Κυβερνήτη στις 5 Νοεμβρίου 2005 εξελέγη ο Μπενίνιο Φιτιάλ από το Κόμμα Συμβολαίου με 3.809 ψήφους και ποσοστό 28,1 τοις εκατό, έναντι 3.710 ψήφων και 27,3% για τον ανεξάρτητο Χάιντς Χοφσνάιντερ και 3.610 ψήφους και 26,6% για τον Χουάν Μπαμπάουτα από το Ρεπουμπλικανικό Κόμμα. Ο Φρόιλαν Τενόριο από το Δημοκρατικό Κόμμα έλαβε 2.442 ψήφους και ποσοστό 18%.

### 2009

Στις 7 Νοεμβρίου 2009, στις Κυβερνητικές εκλογές που διεξήχθησαν, τα αποτελέσματα δεν έβγαλαν νικητή (ποσοστό 50% και πάνω), στην πιο αμφίρροπη αναμέτρηση των τελευταίων ετών (με τη διαφορά ανάμεσα στους δύο βασικούς διεκδικητές να είναι 8 ψήφοι), και οι εκλογές επαναλήφθησαν στις 23 Νοεμβρίου.
Ο Μπενίνιο Φιτιάλ επανεξελέγη Κυβερνήτης στον δεύτερο γύρο, κάτι που έγινε για πρώτη φορά στην ιστορία των νησιών. Ο Φιτιάλ επικράτησε του Ρεπουμπλικάνου Χάιντς Χοφσνάιντερ με 51,4% έναντι 48,5% για τον αντίπαλό του.  Μετά την καθαίρεση του Φιτιάλ το 2013 Κυβερνήτης ανέλαβε ο Αντικυβερνήτης Ελόι Ίνος.

| Κυβερνήτης, 7 και 23 Νοεμβρίου 2009 |
| --- |
| Κόμμα | Υποψήφιος | Συνυποψήφιος | Πρώτος γύρος | Δεύτερος γύρος |
| Ψήφοι | Ποσοστό | Ψήφοι | Ποσοστό |
|  | Ρεπουμπλικανικό Κόμμα | Χάιντς Χοφσνάιντερ | Άρνολντ Παλάσιος | **4.900** | **36,27%** | 6.240 | 48,56% |
|  | Κόμμα Συμβολαίου | Μπενίνιο Φιτιάλ (σημερινός) | Ελόι Ίνος | 4.892 | 36,21% | **6.610** | **51,44%** |
|  | Ανεξάρτητος | Χουάν Παν Γκερέρο | Τζο Καμάτσο | 2.613 | 19,34% |  |
|  | Ανεξάρτητος | Ραμόν Γκερέρο | Ντέιβιντ Μπόρτζα | 1.075 | 7,96% |
| **Σύνολα** |  | **100,00%** |  | **100,00%** |
| Συμμετοχή |  |  |

### 2014

Ο Ρεπουμπλικανός Ελόι Ίνος κέρδισε τις εκλογές για κυβερνήτη στις 4 Νοεμβρίου 2014, με 6.342 ψήφους, επικρατώντας του Χάιντς Χοφσνάιντερ, ο οποίος συγκέντρωσε 4.501 ψήφους.

### 2018

Κυβερνήτης εξελέγη ο Ραλφ Τόρες στις εκλογές που διεξήχθησαν στις 13 Νοεμβρίου 2018, με καθυστέρηση μιας εβδομάδας λόγω των προσπαθειών για επαναφορά στην κανονικότητα μετά το πέρασμα του τυφώνα Γιούτου. Η πρόωρη ψηφοφορία ξεκίνησε στις 4 Νοεμβρίου και ο Ραλφ Τόρες διεκδίκησε με επιτυχία την επανεκλογή του για μια πλήρη θητεία.
Ο Ρεπουμπλικανός Ραλφ Τόρες κέρδισε ποσοστό 62,2% και 8.922 ψήφους έναντι 5.420 ψήφων για τον ανεξάρτητο Χουάν Μπαμπαούτα, ο οποίος συγκέντρωσε ποσοστό 37,8%.

Εκλογές για Βουλή και Γερουσία
------------------------------

### Πρόσφατες (2022)

Οι γενικές εκλογές διεξήχθησαν στις 8 Νοεμβρίου 2022, την ίδια ημέρα με τη διεξαγωγή του πρώτου γύρου των εκλογών για κυβερνήτη. Ο Δημοκρατικός Γκρεγκόριο Σαμπλάν επανεξελέγη αντιπρόσωπος στη Βουλή των Αντιπροσώπων των ΗΠΑ με ποσοστό 100%.
Οι ανεξάρτητοι κέρδισαν 13 από τις 20 έδρες στη Βουλή και 3 από τις 9 έδρες στη Γερουσία, έναντι 4 στη Βουλή και 2 για τους Δημοκρατικούς και 3 έδρες στη Βουλή και 4 στη Γερουσία για τους Ρεπουμπλικανούς.

### 2005

Οι Ρεπουμπλικανοί και το Κόμμα Συμβολαίου ισοψήφισαν με 7 έδρες στην 18μελή Βουλή και 3 στη Γερουσία. Οι ανεξάρτητοι και το Δημοκρατικό Κόμμα κέρδισαν από 2 έδρες στη Βουλή. Στη Γερουσία, οι ανεξάρτητοι πήραν 1 έδρα επί συνόλου 9 και το Δημοκρατικό Κόμμα 2.

### 2007

Στις βουλευτικές εκλογές που διεξήχθησαν στις 3 Νοεμβρίου του 2007, επί συνόλου 20 εδρών, το Ρεπουμπλικανικό Κόμμα κέρδισε 12, το Κόμμα Συμβολαίου 4 και οι ανεξάρτητοι 3 στη Βουλή. Στη Γερουσία το Κόμμα Συμβολαίου πήρε 1 έδρα και οι ανεξάρτητοι 2, επί συνόλου 9 εδρών

### 2008

Στις εκλογές που διεξήχθησαν στις 4 Νοεμβρίου του 2008, υπήρξε πολύ χαμηλή συμμετοχή. Για πρώτη φορά οι τοπικοί ψηφοφόροι είχαν την ευκαιρία να εκλέξουν αντιπροσώπους στο 
Κογκρέσο. Οι εκλογές χαρακτηρίστηκαν 
"ιστορικές", καθώς θεωρήθηκε ότι σηματοδότησαν το ξεκίνημα για βελτίωση των σχέσεων των νησιών με τις ΗΠΑ. Στις 6 Ιανουαρίου του 2009 ορκίστηκε ο Γκρεγκόριο Κιλίνι Σαμπλάν, πρώτος αντιπρόσωπος από τα νησιά στην αμερικανική Βουλή των Αντιπροσώπων.

### 2009

Οι Ρεπουμπλικανοί κέρδισαν 9 έδρες στη Βουλή και 4 στη Γερουσία, έναντι 7 στη Βουλή για το Κόμμα Συμβολαίου, στις βουλευτικές εκλογές που διενεργήθηκαν στις 7 Νοεμβρίου 2009. 

**Βουλή, 7 Νοεμβρίου 2009**

ε • σ | Κόμματα | Έδρες |
| --- | --- |
| Βουλή | +/− | Γερουσία | +/− |
| Ρεπουμπλικανικό Κόμμα | 9 | –3 | 4 | +1 |
| Κόμμα Συμβολαίου | 7 | +3 | — | –2 |
| Ανεξάρτητοι | 4 | +1 | 2 | +1 |
| Δημοκρατικό Κόμμα | — | –1 | — | — |
| Χωρίς εκλογή | — | — | 3 | — |
| **Σύνολο** | **20** |   | **9** |   |
| Πηγή: Commonwealth Election Commission |

### 2012

Στις γενικές εκλογές του Νοεμβρίου του 2012, οι Ρεπουμπλικανοί κέρδισαν 5 έδρες στη Γερουσία και 4 στη Βουλή. Ο Γκρεγκόριο Σαμπλάν με ποσοστό 79,7% επανεξελέγη αντιπρόσωπος των νησιών στην αμερικανική Βουλή των Αντιπροσώπων.

#### Βουλή των Αντιπροσώπων 2012

| Κόμμα | Ψήφοι | % | Έδρες | +/– |
| --- | --- | --- | --- | --- |
| Ρεπουμπλικανικό Κόμμα | 13.395 | 35,24 | 4 | –5 |
| Κόμμα Συμβολαίου | 3.632 | 9,55 | 4 | –3 |
| Ανεξάρτητοι | 20.988 | 5,21 | 12 | +8 |
| **Σύνολο** | **12.036** | **100** | **20** | **0** |
| Πηγή: Commonwealth Electoral Commission |

#### Γερουσία 2012

| Κόμμα | Ψήφοι | % | Έδρες |
| --- | --- | --- | --- |
| Κερδισμένες | Νέο σύνολο |
| Ρεπουμπλικανικό Κόμμα | 3.749 | 31,15 | 1 | 5 |
| Κόμμα Συμβολαίου | 1.225 | 10,18 | 0 | 0 |
| Ανεξάρτητοι | 7.062 | 58,67 | 2 | 4 |
| **Σύνολο** | **12.036** | **100** | **3** | **9** |
| Πηγή: Commonwealth Electoral Commission |

  

### 2014

Στις γενικές εκλογές που διεξήχθησαν στις 4 Νοεμβρίου 2014, στη Βουλή οι ανεξάρτητοι κέρδισαν την πλειοψηφία από τους Ρεπουμπλικανούς. Ο ανεξάρτητος Γκρεγκόριο Σαμπλάν επανεξελέγη αντιπρόσωπος στη Βουλή των Αντιπροσώπων των ΗΠΑ με ποσοστό 65,3% έναντι 34,7% για τον Δημοκρατικό Άντριου Σαμπλάν Σαλάς.

### 2020

Κύριο λήμμα: Γενικές εκλογές των Βόρειων Μαριανών (2020)

Δημοψηφίσματα
-------------

### 2005

Ταυτόχρονα με τις γενικές εκλογές στις 5 Νοεμβρίου 2005 έγινε και δημοψήφισμα, στο οποίο οι πολίτες υπερψήφισαν (58,92% υπέρ έναντι 41,08% κατά) την πρόταση για τη σύσταση Συντακτικής Συνέλευσης.

### 2007

Διπλό δημοψήφισμα διεξήχθη παράλληλα με τις γενικές εκλογές στις 3 Νοεμβρίου 2007. Όλες οι προτάσεις εγκρίθηκαν. Ειδικότερα, το 64,03% ψήφισε υπέρ της πρότασης να ιδρυθεί μια επιτροπή για την Ανώτερη Εκπαίδευση και το 73,12% τάχθηκε υπέρ του να εκλέγεται ο Κυβερνήτης σε 2 γύρους.

### 2009

Στο δημοψήφισμα που διεξήχθη στις 7 Νοεμβρίου 2009, παράλληλα με τις γενικές εκλογές, οι πολίτες υπερψήφισαν, με ποσοστό 59,27% την αναθεώρηση του Συντάγματος για σειρά θεμάτων της δημόσιας εκπαίδευσης.

### 2010

Στο συνταγματικό δημοψήφισμα που διεξήχθη στις 2 Νοεμβρίου 2010, μαζί με τις εκλογές για αντιπρόσωπο των νησιών στην Αμερικανική Βουλή των Αντιπροσώπων, οι ψηφοφόροι απέρριψαν και τις 3 προτάσεις (έκδοση ομολόγων από την κυβέρνηση, καταβολή αποζημιώσεων διά νόμου για την απαλλοτρίωση γης και περιορισμός στις αυξήσεις των συντάξεων It proposed adding a new subsection c to Chapter III, section of the constitution:) για αναθεώρηση του Συντάγματος.

Έκδοση κυβερνητικών ομολόγων για την πληρωμή συντάξεων

| Επιλογή | Ψήφοι | % |
| --- | --- | --- |
| Υπέρ | 3.376 | 43,42 |
| Κατά | 4.400 | 56,58 |
| Άκυρα/λευκά |  | – |
| **Σύνολο** | **7.776** | **100** |
| Εγγεγραμμένοι/συμμετοχή | 16.477 |  |
| Πηγή: Direct Democracy |

Αποζημιώσεις για γη

| Επιλογή | Ψήφοι | % |
| --- | --- | --- |
| Υπέρ | 3.228 | 43,22 |
| Κατά | 4.472 | 56,78 |
| Άκυρα/λευκά |  | – |
| **Σύνολο** | **7.700** | **100** |
| Εγγεγραμμένοι/συμμετοχή | 16.477 |  |
| Πηγή: Direct Democracy |

Αναθεώρηση του Άρθρου 3 του Συντάγματος

| Επιλογή | Ψήφοι | % |
| --- | --- | --- |
| Υπέρ | 3.716 | 48,43 |
| Κατά | 3.957 | 51,57 |
| Άκυρα/λευκά |  | – |
| **Σύνολο** | **7.673** | **100** |
| Εγγεγραμμένοι/συμμετοχή | 16.477 |  |
| πηγή: Direct Democracy |

### 2012

Στις 6 Νοεμβρίου 2012 μαζί με την εκλογή του αντιπροσώπου των νησιών στην αμερικανική Βουλή των Αντιπροσώπων, διεξήχθη δημοψήφισμα για την αναθεώρηση του Συντάγματος. Τρεις προτάσεις τέθηκαν στο δημοψήφισμα και όλες εγκρίθηκαν από τους ψηφοφόρους. Η πρώτη πρόταση ήταν η έκδοση ομολόγων με σκοπό την πληρωμή συντάξεων από την κυβέρνηση, μία πρόταση που είχε καταψηφιστεί στο δημοψήφισμα του 2010. Η 2η πρόταση ήταν να επιτραπεί στην Επιτροπή (Board of Regents) να αναθεωρήσει τη δήλωση για την αποστολή στο Κολέγιο των Βόρειων Μαριάνων. Τέλος, η 3η πρόταση ήταν ο Γενικός Εισαγγελέας να αναδεικνύεται με εκλογές.

Έκδοση κυβερνητικών ομολόγων για συντάξεις

| Επιλογή | Ψήφοι | % |
| --- | --- | --- |
| Υπέρ | 6.876 | 62,35 |
| Κατά | 4.152 | 37,65 |
| Άκυρα/λευκά | 1.571 | – |
| **Σύνολο** | **12.599** | **100** |
| Εγγεγραμμένοι/συμμετοχή | 16.771 | 75,12 |
| Πηγή: Direct Democracy |

Αναθεώρηση της δήλωσης αποστολής του Κολεγίου των Βόρειων Μαριάνων

| Επιλογή | Ψήφοι | % |
| --- | --- | --- |
| Υπέρ | 10.084 | 88,38 |
| Κατά | 1.326 | 11,62 |
| Άκυρα/λευκά | 1.180 | – |
| **Σύνολο** | **12.599** | **100** |
| Εγγεγραμμένοι/συμμετοχή | 16.771 | 75,12 |
| Πηγή: Direct Democracy |

Εκλογή του Γενικού Εισαγγελέα από το λαό

| Επιλογή | Ψήφοι | % |
| --- | --- | --- |
| Υπέρ | 9.248 | 81,63 |
| Κατά | 2.081 | 18,37 |
| Άκυρα/λευκά | 1.270 | – |
| **Σύνολο** | **12.599** | **100** |
| Εγγεγραμμένοι/συμμετοχή | 16.771 | 75,12 |
| Πηγή: Direct Democracy |

### 2014

Τα δημοψηφίσματα του 2014 διεξήχθησαν παράλληλα με τις γενικές εκλογές στις 4 Νοεμβρίου 2014. Οι ψηφοφόροι ρωτήθηκαν για δύο συνταγματικές αναθεωρήσεις, μία αναφορικά με την αύξηση των ελάχιστων δαπανών για την εκπαίδευση από το 15% σε 25%, για τον επανακαθορισμό της καταγωγής από τις Βόρειες Μαριάνες. Έτσι, η πρόταση ήταν να αφορά ένα πρόσωπο που "είναι σε κάποιο βαθμό Τσαμόρο ή έχει συγγένεια εξ αίματος από την Καρολίνα στις Βόρειες Μαριάνες", σε αντίθεση με το μέχρι τότε απαιτούμενο της συγγένειας εξ αίματος τουλάχιστον 25% Το 3ο ερώτημα περιελάμβανε την προτεινόμενη σύγκληση Συντακτικής Συνέλευσης. Όλες οι προτάσεις υπερψηφίστηκαν.

| Ερώτημα | Υπέρ | Κατά | Άκυρα/Λευκά | Σύνολοψήφων | Εγγεγραμμένοιψηφοφόροι | Συμμετοχή |
| --- | --- | --- | --- | --- | --- | --- |
| Ψήφοι | % | Ψήφοι | % |
| Σύγκληση Συντακτικής Συνέλευσης | 7.859 | 66,01 | 4.046 | 33,99 | 1.893 | 13.798 | 17,986 | 76,72 |
| Συνταγματική τροποποίηση στις δαπάνες για την παιδεία | 8.082 | 66,56 | 4.060 | 33,44 | 1.656 |
| Συνταγματική τροποποίηση στον ορισμό της καταγωγής | 6.177 | 52,34 | 5.624 | 47,.66 | 1.997 |
| Πηγή: CEC |

Παραπομπές
----------

1. ↑  De Guzman, Andrew (2009-07-29). «Fitial approves runoff law». *Marianas Variety News & Views* (Garapan, Saipan, Northern Mariana Islands).. Ανακτήθηκε στις 2009-07-31.
2. ↑  «Palacios-Apatang wins gubernatorial runoff». .
3. ↑  «Commonwealth Election Commission» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 6 Ιανουαρίου 2015.
4. ↑  Marianas Variety
5. ↑  The Green Papers: Northern Marianas 2009 General Election
6. ↑  «*Saipan Tribune*». Αρχειοθετήθηκε από το πρωτότυπο στις 14 Αυγούστου 2011. Ανακτήθηκε στις 6 Ιανουαρίου 2015.
7. ↑  Statement from Gov. Eloy S. Inos and Lt. Gov-elect Ralph DLG Torres, Saipan Tribune, 23 Νοεμβρίου 2014.
8. ↑  «2018 Election Results». *Commonwealth Election Commission*. Νοεμβρίου 2018. Αρχειοθετήθηκε από το πρωτότυπο στις 16 Ιουνίου 2019. Ανακτήθηκε στις 20 Δεκεμβρίου 2019.
9. ↑  «Εκλογικά αποτελέσματα 2018». Αρχειοθετήθηκε από το πρωτότυπο στις 14 Νοεμβρίου 2018. Ανακτήθηκε στις 6 Νοεμβρίου 2023.
10. ↑  «2022 Official General Election and Run-Off Results». *Commonwealth Election Commission*. 11 Νοεμβρίου 2022. Ανακτήθηκε στις 4 Ιουνίου 2023.
11. ↑  Election results Αρχειοθετήθηκε 2006-02-08 στο Wayback Machine. Saipan Tribune
12. ↑   Marianas Variety]
13. ↑  Saipan Tribune Αρχειοθετήθηκε 2012-01-19 στο Wayback Machine. 
*Low turnout plagues polls*, 5 Νοεμβρίου 2008.
14. ↑  Radio Australia, *Northern Marianas voters turn out for historic election*, 5 Νοεμβρίου 2008.
15. ↑  ABC Radio Australia Αρχειοθετήθηκε 2011-08-12 στο Wayback Machine. *CNMI delegate to US sworn in*, 7 Ιανουαρίου 2009.
16. ↑  Direct Democracy
17. ↑  Direct Democracy
18. ↑  Direct Democracy
19. ↑  Northern Mariana Islands, 2 November 2010: Issue of bonds for pension payments Direct Democracy (Γερμανικά)
20. ↑  Northern Mariana Islands, 2 November 2010: Guaranteed financing of compensation for expropriation Direct Democracy (Γερμανικά)
21. ↑  Northern Mariana Islands, 2 November 2010: Pension increase only with secured financing Direct Democracy (Γερμανικά)
22. 1 2  Northern Mariana Islands, 6 November 2012: Popular election of the Attorney General Direct Democracy (Γερμανικά)
23. ↑  Northern Mariana Islands, 6 November 2012: Issue of bonds for pension payments Direct Democracy (Γερμανικά)
24. ↑  Northern Mariana Islands, 6 November 2012: Mission Statement of the University Direct Democracy (Γερμανικά)
25. ↑  House Legislative Initiative 18-12 Αρχειοθετήθηκε 2014-09-22 στο Wayback Machine. Vote CNMI
26. ↑  Legislative Initiatives Αρχειοθετήθηκε 2014-10-22 στο Wayback Machine. Vote CNMI